

**«Әкімшілік құқық бұзушылық туралы іс жүргізуді қамтамасыз ету шараларына тартылған тұлғалар туралы» № 2-3 нысанды есепті және «Әкімшілік құқық бұзушылық туралы іс жүргізуді қамтамасыз ету шараларына тартылған тұлғаларды есепке алу карточкасы» № 2-3 карточканы және оларды толтыру бойынша Нұсқаулықты бекіту туралы» Қазақстан Республикасы Бас Прокурорының 2011 жылғы 26 қаңтардағы № 13 бұйрығының күші жойылды деп тану туралы**

Қазақстан Республикасы Бас Прокурорының 2014 жылғы 28 қазандағы № 129 бұйрығы

      «Нормативтік-құқықтық актілер туралы» 1998 жылғы 24 наурыздағы Қазақстан Республикасы Заңының 40-бабы 2-тармағының 4) тармақшасына сәйкес, «Прокуратура туралы» Қазақстан Республикасының 1995 жылғы 21 желтоқсандағы Заңының 11-бабы 4-1) тармақшасын басшылыққа ала отырып, **БҰЙЫРАМЫН:**

      1. Нормативтік құқықтық актілерді мемлекеттік тіркеу тізілімінде 2011 жылғы 2 ақпанда № 6794 санымен тіркелген (2011 жылғы 7 қазандағы № 11 Қазақстан Республикасының орталық атқару және өзге мемлекеттік органдар актілерінің жиынтығында жарияланған) «Әкімшілік құқық бұзушылық туралы іс жүргізуді қамтамасыз ету шараларына тартылған тұлғалар туралы» № 2-3 нысанды есепті және «Әкімшілік құқық бұзушылық туралы іс жүргізуді қамтамасыз ету шараларына тартылған тұлғаларды есепке алу карточкасы» № 2-3 карточканы және оларды толтыру бойынша Нұсқаулықты бекіту туралы» Қазақстан Республикасы Бас Прокурорының 2011 жылғы 26 қаңтардағы № 13 бұйрығының күші жойылды деп танылсын.

      2. Қазақстан Республикасы Бас прокуратурасының Құқықтық статистика және арнайы есепке алу жөніндегі комитеті (бұдан әрі - Комитет) осы бұйрықтың көшірмесін:

      1) Қазақстан Республикасының Әділет министрлігіне;

      2) құқықтық статистика және арнайы есепке алу мүдделі субъектілері мен Комитеттің аумақтық органдарына мәлімет үшін;

      3) «Әділет» ақпараттық-құқықтық жүйесінде ресми жариялауға жолдасын.

      3. Осы бұйрықтың орындалуын бақылау Комитет Төрағасына жүктелсін.

      4. Осы бұйрық қол қойылған күнінен бастап қолданысқа енгізіледі.

      *Қазақстан Республикасының*

*Бас Прокуроры                                    А.Дауылбаев*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК